b'\n_START_ARTICLE_\nOttaviano Petrucci\n_START_PARAGRAPH_\nOttaviano dei Petrucci (f\xc3\xb8dt 18. juni 1466 i Fossombrone ved Urbino, d\xc3\xb8d 7. mai 1539 i Venezia) var en italiensk boktrykker og musikkforlegger. Venezia var et viktig sentrum for europeisk boktrykking fra sent 1400-tall til slutten av 1500-tallet, og Petrucci var en viktig representant for denne geskjeften.\n_START_SECTION_\nBakgrunn\n_START_PARAGRAPH_\nOttaviano Petrucci ble sannsynligvis utdannet i Urbino. Rundt \xc3\xa5r 1490 dro han til Venezia for \xc3\xa5 l\xc3\xa6re seg trykkekunsten. I 1498 petisjonerte han dogen om en tyve \xc3\xa5rs enerett til trykking og publikasjon av musikk. Dette patentet for Republikken Venezia for notetrykk ble sannsynligvis gitt ham. Det kjennes ikke musikktrykk fra byen fra andre venetianske trykkere f\xc3\xb8r i 1520._NEWLINE_Han m\xc3\xa5tte p\xc3\xa5 grunn av dyre eksperimenter m\xc3\xa5tte selge patentet videre. Han trykket derfor f\xc3\xb8rst i Venezia (1501-11), og deretter, etter at et nytt privilegium var blitt gitt av paven for Kirkestatens omr\xc3\xa5de, i sin f\xc3\xb8deby (1513-23).\n_START_SECTION_\nProduksjon\n_START_PARAGRAPH_\nHan publiserte en lang rekke verk av tidens h\xc3\xb8yest ansette komponister, som Antoine Brumel og Josquin des Prez, Johannes Ockeghem, Jacob Obrecht med flere). Han utgav ogs\xc3\xa5 luttb\xc3\xb8ker, og her er det \xc3\xa5 se inkunabler som er s\xc3\xa6rdeles h\xc3\xb8yt skattet for sin sjeldfre kvalitet, ikke minst for en n\xc3\xb8yaktighet som overtreffer ogs\xc3\xa5 langt senere trykk._NEWLINE_Petruccis Harmonice Musices Odhecaton (1501), en samling chansons, er et tidlig eksempel p\xc3\xa5 typesetting av noter ved hjelp av bevegelige metalltyper. Den tredelte prosessen \xe2\x80\x93 notesystemet typesettes f\xc3\xb8rst, notene plasseres deretter omhyggelig opp\xc3\xa5 og trykkes i andre omgang mens ordene trykkes i en tredje runde \xe2\x80\x93 er sv\xc3\xa6rt fin og presis, og de senere verkene hans utmerker seg ved de hvite mensurnotenes kompleksitet og de sm\xc3\xa5 fontene han brukte._NEWLINE_Petrucci var den f\xc3\xb8rste som trykte polyfon musikk ved hjelp av bevegelige typer, og han fikk dermed en stor betydning for musikkhistoriens videre forl\xc3\xb8p. Metoden hans ble snart videreutviklet av Pierre Attaingnant som lot enkeltnotenes typer inneholde en del av notesystemet slik at noter og system kunne trykkes i \xc3\xa9n omgang._NEWLINE_International Music Score Library Project endret i juli 2008 navnet p\xc3\xa5 sin notesamling til Petrucci Music Library. British Museum har eksempler p\xc3\xa5 Petruccis typesetting i sin samling.'